ลานจอดรถ
นกกระจอกเทศในสวนสัตว์เปิดเซี่ยงไฮ้
**สวนสัตว์เปิดเซี่ยงไฮ้**, **เซี่ยงไฮ้ซาฟารีปาร์ค** หรือ **อุทยานสัตว์ป่าเซี่ยงไฮ้** (จีน: 上海野生动物园; พินอิน: *shànghǎi yěshēng dòngwùyuán*; อังกฤษ: Shanghai Wild Animal Park) เป็นสวนสัตว์เปิดหรืออุทยานสัตว์ป่าระดับชาติแห่งแรกของประเทศจีนที่ร่วมกันสร้างโดยรัฐบาลท้องถิ่นนครเซี่ยงไฮ้ และสำนักบริหารป่าไม้แห่งประเทศจีน สวนสัตว์เปิดเซี่ยงไฮ้เป็นสวนสัตว์เที่ผสมผสานการอนุรักษ์เพาะพันธุ์สัตว์ป่า โดยการแสดงนิทรรศการ การผสมพันธุ์และการคุ้มครอง และการศึกษาด้านวิทยาศาสตร์และการพักผ่อน ตั้งอยู่ที่ เลขที่ 178 ถนนหนานลิ่ว ซวนเฉียว เขตผู่ตง ประมาณ 35 กิโลเมตรจากใจกลางเมือง

ประวัติ
-------

สวนสัตว์เปิดเซี่ยงไฮ้ ลงทุนด้วยงบประมาณ 300 ล้านหยวน และเปิดให้เข้าชมอย่างเป็นทางการเมื่อวันที่ 18 พฤศจิกายน 2538 จัดเป็นสถานที่ท่องเที่ยวระดับ AAAA ชุดแรกในประเทศจีน

เมื่อวันที่ 8 พฤษภาคม 2550 สวนสัตว์เปิดเซี่ยงไฮ้ได้รับการอนุมัติอย่างเป็นทางการจากสำนักงานการท่องเที่ยวแห่งชาติให้เป็นสถานที่ท่องเที่ยวระดับ AAAAA (5A)

เมื่อวันที่ 8 สิงหาคม 2562 สวนสัตว์เปิดเซี่ยงไฮ้ได้เปิดตัวโครงการไนต์ซาฟารีเป็นแห่งแรกของจีน และในเดือนกันยายน 2020 สวนสัตว์เปิดเซี่ยงไฮ้และพิพิธภัณฑ์วิทยาศาสตร์และเทคโนโลยีเซี่ยงไฮ้ได้รับการติดตั้งเครื่อง AED ชุดปฐมพยาบาล และอุปกรณ์อื่น ๆ 

เมื่อวันที่ 1 มิถุนายน 2562 อุทยานสัตว์ป่าเซี่ยงไฮ้ได้จัดพิธีตั้งชื่อโดยประกาศว่าลูกแพนด้ายักษ์อายุ 10 เดือนได้รับการตั้งชื่ออย่างเป็นทางการว่า "ฉีฉี"

เมื่อวันที่ 17 ตุลาคม 2563 พนักงานของสวนสัตว์เปิดเซี่ยงไฮ้ ถูกหมีกลุ่มหนึ่งกัดตายบริเวณทางเข้ารถ ตั้งแต่นั้นมาบริเวณทางเข้ารถถูกปิดแบบไม่มีกำหนด

โซน
---

สวนสัตว์เปิดเซี่ยงไฮ้ดูแลรวบรวมสัตว์ป่าและสัตว์หายากกว่า 200 ชนิดจากทั่วโลก มากกว่า 10,000 ตัว ได้แก่ ยีราฟ, ม้าลาย, แอนทิโลป และแรดขาว ตลอดจนสัตว์คุ้มครองชั้นหนึ่งของจีน เช่น แพนด้ายักษ์, ลิงจมูกเชิดสีทอง, ทาคิน ฯลฯ 

### บริเวณทางเข้ารถ

เป็นที่จัดแสดงสัตว์ต่างถิ่น นักท่องเที่ยวสามารถเลือกใช้รถเยี่ยมชมการจัดแสดงม้าลาย แอนทีโลป วิลเดอบีสต์ แรด เสือชีตาห์ เสือโคร่งไซบีเรีย สิงโตแอฟริกา หมี หมาป่า ฯลฯ โดยให้บริการฟรีจากรถโดยสารแบบปิดเพื่อเยี่ยมชมธรรมดา หรือจะเลือกรถให้อาหารแบบเปิดและเสียค่าบริการเข้าชม

### เขตทางเท้า

นักท่องเที่ยวสามารถชมแพนด้ายักษ์ ช้างแอฟริกา ช้างเอเชีย ยีราฟ ชิมแปนซี ชะนี ลีเมอร์ นกฟลามิงโก นกกระเรียนหงอน ฯลฯ 

### การแสดง

โดยสัตว์ขนาดเล็กที่ใช้ต้อนรับ และขบวนพาเหรด การแสดงสิงโตทะเล ลานแสดงขนาดใหญ่ การแข่งสุนัขและม้า ละครสัตว์จากรัสเซีย

การขนส่ง
--------

โดยรถไฟฟ้าสาย 16 ที่สถานีสวนสัตว์เปิดเซี่ยงไฮ้ (เหย่เชิงต้งอู้หยวนจั้น) ซึ่งห่างประมาณ 2 กิโลเมตรจากทางเข้าหลักของสวนสัตว์

อ้างอิง
-------

1. ↑  上海野生动物园 Baidu Baike. สืบค้นเมื่อ 22 กุมภาพันธ์ 2565.
2. ↑  "上海野生动物园参考资料". *baike.baidu.com*.
3. ↑  "AAAAA Scenic Areas\_National Tourism Administration of The People's Republic of China". *web.archive.org*. 2014-04-04. คลังข้อมูลเก่าเก็บจากแหล่งเดิมเมื่อ 2014-04-04. สืบค้นเมื่อ 2022-03-09.`{{cite web}}`: CS1 maint: bot: original URL status unknown (ลิงก์)
4. ↑  "国内首个"夜间动物园"要来了，就在上海野生动物园". Shobserver.com. 2019-08-04. เก็บจากแหล่งเดิมเมื่อ 2020-11-03. สืบค้นเมื่อ 2020-10-18. `{{cite web}}`: Cite ไม่รู้จักพารามิเตอร์ว่างเปล่า : `|dead-url=` (help)
5. ↑  "上海野生动物园和上海科技馆配备AED、急救箱等设备\_浦江头条\_澎湃新闻-The Paper". *www.thepaper.cn*. สืบค้นเมื่อ 2021-05-30.
6. ↑  "急救设备进驻上海野生动物园 申城5A景区设置红十字救护站". *news.eastday.com*. คลังข้อมูลเก่าเก็บจากแหล่งเดิมเมื่อ 2021-06-03. สืบค้นเมื่อ 2021-05-30.
7. ↑  "上海野生动物园参考资料". *baike.baidu.com*.
8. ↑  103977. "上海野生动物园发生一起动物意外伤人事件". Society.people.com.cn. เก็บจากแหล่งเดิมเมื่อ 2020-11-03. สืบค้นเมื่อ 2020-10-18. `{{cite web}}`: Cite ไม่รู้จักพารามิเตอร์ว่างเปล่า : `|dead-url=` (help)CS1 maint: numeric names: authors list (ลิงก์)
9. ↑  "上海野生动物园饲养员被熊群攻击遇难 猛兽区已关闭". เก็บจากแหล่งเดิมเมื่อ 2020-11-03. สืบค้นเมื่อ 2020-10-19. `{{cite web}}`: Cite ไม่รู้จักพารามิเตอร์ว่างเปล่า : `|dead-url=` (help)
10. ↑  "上海野生动物园回应"十年死5只大熊猫"：开园22年死了6只-新华网". *www.xinhuanet.com*. คลังข้อมูลเก่าเก็บจากแหล่งเดิมเมื่อ 2021-05-24. สืบค้นเมื่อ 2021-05-30.